UČENJE NESMISELNIH ZLOGOV

[Teoretični uvod 2](#_Toc87882605)

[Krivulje učenja 2](#_Toc87882606)

[Negativno pospešena krivulja 2](#_Toc87882607)

[Pozitivno pospešena krivulja 2](#_Toc87882608)

[Sigmoidna krivulja 3](#_Toc87882609)

[Problem 3](#_Toc87882610)

[Hipoteze 3](#_Toc87882611)

[Metodologija ali postopek 3](#_Toc87882612)

[Rezultati 4](#_Toc87882613)

[Grafični prikaz rezultatov 4](#_Toc87882614)

[Opažanja eksperimentatorja 5](#_Toc87882616)

[Introspektivno poročilo 5](#_Toc87882617)

[Interpretacija 5](#_Toc87882618)

[Literatura 5](#_Toc87882619)

[Priloge 5](#_Toc87882620)

**Teoretični uvod**

## Krivulje učenja

Grafično prikazujejo spreminjanje učnega učinka zaradi učenja.

### Negativno pospešena krivulja

Na začetku smo navadno zelo motivirani in navdušeni, ker se bomo naučili nekaj novega, tudi snov je še lahka in razumljiva, zato znanje hitro narašča. Sčasoma pa ti dejavniki popustijo, učni učinek pa posledično zastane in prirastek skoraj ni več opazen.

Učni učinek

Količina učenja

### 

### Pozitivno pospešena krivulja

Če se učimo čisto novo ali težko snov, je sprva ne razumemo, šele čez čas pa dojamemo in osvojimo temeljne zakonitosti in učni učinek takrat strmo naraste.

Učni učinek

Količina učenja

### 

### Sigmoidna krivulja

Krivulja ima obliko črke S in je sestavljena iz pozitivno in negativno pospešene krivulje. Učni učinek sprva narašča počasi, nato hitro naraste, potem pa se ustali na mejni ravni.

Učni učinek

Količina učenja

**Problem**

Ugotoviti, se učimo nesmiselno gradivo.

**Hipoteze**

Sošolka si bo poskušala zapomniti deset nesmiselnih zlogov in jih v pravilnem zaporedju dvakrat ponoviti. Dobljena krivulja bo pozitivno pospešena.

**Metodologija ali postopek**

Izvedli bomo eksperiment. Poskusna oseba bo dijakinja ženskega spola, stara 17 let. Skušala si bo zapomniti 11 nesmiselnih zlogov in jih ponoviti. Med pripomočke spadajo: list z navodili, nesmiselnimi zlogi, svinčnik in tabela za vpisovanje rezultatov.

S papirja sem prebrala zloge: VIO, DOT, SOM, AUT, ZEL, KIM, PUT, SEK, LUZ, KUM, JOL. Vaja je bila končana, ko je sošolka vse zloge dvakrat zapored ponovila v pravilnem vrstnem redu. Sproti sem po vsakem branju označevala v tabelo zloge, ki si jih je zapomnila. Po končani vaji sem jo vprašala, na kakšen način si jih je skušala zapomniti, s čim si je pomagala.

**Rezultati**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 1. | 2. | 3. | 4. | 5. | 6. | 7. | 8. | 9. | 10. | 11. |
| VIO | ✓ | ✓ | ✓ | ✓ | ✓ | ✓ |  |  |  |  |  |
| DUT | ✓ | ✓ | ✓ | ✓ | ✓ | ✓ |  |  |  |  |  |
| SOM | ✓ | ✓ | ✓ | ✓ | ✓ | ✓ |  |  |  |  |  |
| AUT |  | ✓ | ✓ | ✓ | ✓ | ✓ |  |  |  |  |  |
| ZEL |  | ✓ | ✓ | ✓ | ✓ | ✓ |  |  |  |  |  |
| KIM |  |  | ✓ | ✓ | ✓ | ✓ |  |  |  |  |  |
| PUT | ✓ | ✓ |  | ✓ | ✓ | ✓ |  |  |  |  |  |
| SEK |  |  |  |  | ✓ | ✓ |  |  |  |  |  |
| LUZ |  |  |  |  | ✓ | ✓ |  |  |  |  |  |
| KUM |  |  |  | ✓ | ✓ | ✓ |  |  |  |  |  |
| JOL |  |  |  | ✓ | ✓ | ✓ |  |  |  |  |  |

Vse kljukice pomenijo, da je zloge ponovila v pravilnem zaporedju in vsi prazni prostori, da ji v tistem primeru ni uspelo. Od šestega poskusa naprej ni več kljukic, ker sva takrat vajo že uspešno zaključili.

**Grafični prikaz rezultatov**



**Opažanja eksperimentatorja**

Sošolka se je vaje lotila zelo resno. Ves čas si je poskušala zloge zapomniti s pomočjo raznih asociacij ali kretenj. Pomagalo ji je tudi, če je zloge ponavljala za mano. Na koncu je priznala, da se ji je zdelo učenje zelo težko, ker zlogov ni mogla videti. S tega sklepam, da ima bolj razvit vidni kot slušni spomin.

**Introspektivno poročilo**

Sošolka mi je povedala, da se je zloge poskušala učiti po delih. Najprej si je zapomnila začetne, nato končne, največ preglavic pa ji je delalo srednjih nekaj zlogov. Pomagalo ji je tudi moje počasno in razločno branje. Nekateri zlogi so imeli pomen ali pa so bili začetek neke besede in te si je lažje zapomnila.

**Interpretacija**

Moja hipoteza, ki sem jo podala na začetku, da je krivulja pozitivno pospešena, se je izkazala za pravilno. Sošolka si je v prvem primeru zapomnila 4 zloge, nato 6, nato ponovno 6, potem 9 in na koncu še dvakrat 11. Menim, da je na obliko krivulje vplivala predvsem začetna nezbranost in nemir v razredu in kasneje želja po čimprejšnjem uspehu in koncu vaje. Tako je bila motivacija vedno večja.

**Literatura**

Kompare, Stražišar, Vec, Dogša, Jaušovec, Curk (2001): PSIHOLOGIJA, Lj., DZS.

Pečjak, Vid (1977): PSIHOLOGIJA SPOZNAVANJA, Lj., DZS

**Priloge**

Delovni list s tabelo in opažanji.